1755-ben I. Ferenc német-római császár meghívta őket, legyenek születendő leányának keresztszülei. Az 1755. november 2-án megszületett Mária Antónia osztrák főhercegnő keresztelőjére azonban nem tudtak Bécsbe utazni, az egy nappal korábban bekövetkezett földrengés miatt, amely mintegy áldozatot követelt, és a királyi főváros nagy részét elpusztította. A megrázó élmény a királyban súlyos klausztrofóbiát okozott, kőépületben többé nem érezte magát biztonságban. (Emiatt később az egész udvar az ajudai dombokon kiépített faszerkezetű palotákba "(Real Barraca de Ajuda)" költözött). A főváros újjáépítését Carvalho e Melo gróf irányította, bizonyítva kiváló szervező tehetségét. 1756-ban József őt nevezte ki főminiszterévé. A gróf számos haladó társadalmi és gazdasági reformot vezetett be, szembeszállt az egyház politikai hatalmával is, sok ellenséget szerezve ezzel önmagának és királyának. József 1769-ben Pombal első márkijává emelte.